Geiranger kyrkje

Geiranger kyrkje er ei åttekantkyrkje i Geiranger i Stranda kommune i Møre og Romsdal fylke. Kyrkja er frå 1842 og er bygd i treverk (tømmer). Arkitekt var Hans Klipe. Kyrkja har 200 sitjeplassar. Det er kyrkjegard ved kyrkja. 

mini|venstre|Kyrkja fotografert kring 1905. 
Ho er utsmykka av treskjærar Einar Flydahl. Altartavla frå 1902 og måla av Harald Brun. Motivet er den trøystande Kristus. Ei av kyrkjeklokkane er frå 1899. I 1964 fekk kyrkja orgel. 

Geiranger kyrkje er soknekyrkje i Geiranger kyrkjesokn i Austre Sunnmøre prosti. Frå 1673 var Geiranger del av Norddal prestegjeld med hovudkyrkje i Norddal, frå 1861 var Geiranger saman med Sunnylven eige prestegjeld.

 Tidlegare kyrkjer på staden 
Kyrkja er den tredje på staden. Det har truleg vore kyrkje der sidan kring 1450 og blir nemnt første gong i Trondhjems Reformats 1589. Også omtalt i 1665, 1709 og 1722. Koret og skipet var «halvt af stav og halvt af tømmer», halve taket vart rasert av storm i 1720.Helland, Amund (1911): Topografisk-statisisk beskrivelse over Romsdals amt. Oslo: Aschehoug, s.348. Den fyrste kyrkja vart riven i 1742 og i 1744 stod ny kyrkje ferdig. Det var ei krosskyrkje som brann ned 2. juli 1841.Om Geiranger kyrkje på nettstaden kulturnett.no

 Kjelder 
 Om Geiranger kyrkje på nettstaden kulturnett.no
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Geiranger kirke», s. 301

 Referansar 

 Bakgrunnsstoff 

 Om Geiranger kyrkjelyd på nettstaden til Den norske kyrkja
 Kart frå 1979 som viser kyrkjestader og soknegrenser, på nettstaden til Den norske kyrkja
 «Kirkebøker, Møre og Romsdal» på nettstaden til Arkivverket
 Eldre fotografi av Geiranger kyrkje på nettstaden til Nasjonalbiblioteket


Kategori:Kyrkjer i Austre Sunnmøre prosti
Kategori:Kyrkjer i Stranda
Kategori:Norske kyrkjer frå 1842
Kategori:Åttekanta kyrkjer i Noreg
Kategori:Kulturminne i Stranda